 Wasiir Cali Sandulle oo warbaahintu waydiisay shaqo laaanta dalka ka jira, ayaa sheegay in ay ku hawlan yihiin nidaam shaqo-abuur lagu samaynayo, isla markaana ay soo saari doonaan xeer mamnuuca in shaqaale ajenebi ah la qorto haddii shaqada muwaadinku qaban karo, iyadoo xeerka hore tiraba dhawr jeer la hirgelin kari waayey, waxaannu yidhi Waxa aannu wadnaa shaqo-abuur badan oo meelo badan leh, waxna waannu ku guulaysanay, waxna hadda ayaannu gacanta ku haynaa, laakiin shaqooyin badan ayaanu abuuraynaa, waxa kaloo aannu wadnaa qorshe ah iyadoo shaqaale qaban karaa joogaan Somaliland, waa naga mamnuuc in shaqaale ajenebi ah qabtaan, sharci baanannu ka soo saari doonaa haddii Ilaahay yidhaa. 